CELEX: C2005/019/10
Language: da
Date: 2005-01-22 00:00:00
Title: Domstolens dom (Femte Afdeling) af 25. november 2004 i sag C-447/03, Kommissionen for De Europæiske Fællesskaber mod Den Italienske Republik (Traktatbrud — miljø — affaldshåndtering — anlæg og losseplads i Foggia-provinsen — direktiv 75/442/EØF som ændret ved direktiv 91/156/EØF — artikel 4 og 8)

22.1.2005   
            
            
               DA
            
            
               Den Europæiske Unions Tidende
            
            
               C 19/6
            
         
      DOMSTOLENS DOM
   
   (Femte Afdeling)
   af 25. november 2004
   i sag C-447/03, Kommissionen for De Europæiske Fællesskaber mod Den Italienske Republik (1)
   
   (Traktatbrud - miljø - affaldshåndtering - anlæg og losseplads i Foggia-provinsen - direktiv 75/442/EØF som ændret ved direktiv 91/156/EØF - artikel 4 og 8)
   (2005/C 19/10)
   Processprog: italiensk
   I sag C-447/03, angående et traktatbrudssøgsmål i henhold til artikel 226 EF, anlagt den 22. oktober 2003, Kommissionen for De Europæiske Fællesskaber (befuldmægtigede: R. Amorosi og M. Konstantinidis) mod Den Italienske Republik (befuldmægtigede: I.M. Braguglia, bistået af M. Fiorilli), har Domstolen (Femte Afdeling), sammensat af C. Gulmann, som fungerende formand for Femte Afdeling, og dommerne G. Arestis og J. Klučka (refererende dommer); generaladvokat C. Stix-Hackl; justitssekretær R. Grass, den 25. november 2004 afsagt dom, hvis konklusion lyder således:
   
               1)
            
            
               Den Italienske Republik har tilsidesat sine forpligtelser i henhold til artikel 4 og 8 i Rådets direktiv 75/442/EØF af 15. juli 1975 om affald, som ændret ved Rådets direktiv 91/156/EØF af 18. marts 1991, idet den ikke har ikke har truffet de nødvendige foranstaltninger for at sikre, at det affald, der er oplagret eller deponeret på lossepladsen, som ligger på området for det tidligere Enichem-anlæg i Manfredonia (Foggia-provinsen, Italien), og på lossepladsen for byaffald Pariti I i Manfredonia-området, nyttiggøres eller bortskaffes, uden at menneskets sundhed bringes i fare, og uden at der anvendes fremgangsmåder eller metoder, som vil kunne skade miljøet, og idet den ikke har truffet de nødvendige foranstaltninger med henblik på, at indehaveren af det affald, der er oplagret eller deponeret på lossepladsen, som ligger på området for det tidligere Enichem-anlæg, og indehaveren af det affald, som befinder sig på lossepladsen Pariti I samt på lossepladsen for byaffald Conte di Troia, som også ligger i Manfredonia-området, enten overlader dette affald til en privat eller offentlig indsamler eller til en virksomhed, der varetager bortskaffelse af affald som nævnt i bilag II A eller II B til direktivet, eller selv sørger for dets nyttiggørelse eller bortskaffelse.
            
         
               2)
            
            
               Den Italienske Republik betaler sagens omkostninger.
            
         
      (1)  EUT C 7 af 10.1.2004.